Παλμιέ με μερέντα
Μόνο 3 υλικά και έτοιμα σε 15 λεπτά! Τα παλμιέ είναι το πιο εύκολο, γρήγορο και απολαυστικό σνακ που μπορούμε να φτιάξουμε και τα παιδιά τα λατρεύουν.
1 φύλλο σφολιάτα, 6 κουτ. σούπας μερέντα, 2 κουτ. σούπας φουντούκια ή αμύγδαλα, ψιλοκομμένα
Για τα παλμιέ με μερέντα, προθερμαίνουμε τον φούρνο στους 200° C.Καλύπτουμε τη λαμαρίνα του ταψιού με λαδόκολλα. Ανοίγουμε τη σφολιάτα και την απλώνουμε πάνω στη λαμαρίνα και την αλείφουμε με τη μερέντα. Πασπαλίζουμε με τους ψιλοκομμένους ξηρούς καρπούς ώστε να πάνε παντού. Τυλίγουμε από τη μία πλευρά τη σφολιάτα σε ρολό μέχρι τη μέση. Στη συνέχεια κάνουμε το ίδιο και από την άλλη πλευρά ώστε να συναντηθούν και να ενωθούν τα δύο ρολά στο κέντρο. Αλείφουμε το σημείο της ένωσης με νερό, χρησιμοποιώντας ένα πινέλο. Κόβουμε σε λεπτές και ισόπαχες φέτες, τις οποίες απλώνουμε στο ταψί. Ψήνουμε, τα παλμιέ με μερέντα, για 10 λεπτά.
Αλεύρι (ζύμες),Σοκολάτα,Χορτοφαγικά